Referat

Særligt udvalg om klima og bæredygtighed

**Den** 16. december 2019**, kl.** 16:00 **holdt** Særligt udvalg om klima og bæredygtighed **ordinært møde i** mødelokale b, Ullasvej 23, Rønne.

Mødet slut kl.

Medlemmer:

|  |  |  |
| --- | --- | --- |
| Alex Speed Kjeldsen | Helle Munk Ravnborg | Kirsten Wendell |
| Klaus Vesløv | Maria Hach | Stine Mikkelsen |
| Søren Schow |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Indholdsfortegnelse:

[1 Fraværende og bemærkninger til dagsordenen 4](#_Toc27467454)

[2 Formand for udvalget 5](#_Toc27467455)

[3 Valg af næstformand 6](#_Toc27467456)

[4 Fastlæggelse af mødetidspunkt og mødeplan 2020 7](#_Toc27467457)

[5 De økonomiske rammer for udvalgets arbejde 9](#_Toc27467458)

[6 Forretningsorden for særligt udvalg om klima og bæredygtighed 11](#_Toc27467459)

[7 Kommissorium for Særligt udvalg om klima og bæredygtighed 12](#_Toc27467460)

[8 Proces for energipolitik og energistrategi 13](#_Toc27467461)

[9 Eventuelt 18](#_Toc27467462)

Åbent punkt

1 Fraværende og bemærkninger til dagsordenen

00.22.04A08-0001

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 1 |  |

Fraværende

Bemærkninger til dagsordenen

Udviklingskonsulent Anja Bach-Jensen deltager under behandling af punkt 8.

Søren Schow forlod mødet kl. 19.30 under behandling af punkt 8.

Åbent punkt

2 Formand for udvalget

00.22.04A30-0053

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 2 |  |

Hvem beslutter

Særligt udvalg om klima og bæredygtighed

Resumé

Kommunalbestyrelsen besluttede på deres møde den 10. oktober 2019 at udpege medlem af Alternativet på Bornholm, Maria Hach, som formand for det nye §17 stk. 4-udvalg om klima og bæredygtighed (Særligt udvalg om klima og bæredygtighed). Beslutningen tages til efterretning.

Indstilling og beslutning

Kommunaldirektøren indstiller, at

* Kommunalbestyrelsens valg af formand for særligt udvalg for klima og bæredygtighed tages til efterretning

Særligt udvalg om klima og bæredygtighed den 16. december 2019:

Taget til efterretning

Sagsfremstilling

Kommunalbestyrelsen besluttede på deres møde den 10. oktober 2019 at udpege medlem af Alternativet på Bornholm, Maria Hach, som formand for det nye §17 stk. 4-udvalg om klima og bæredygtighed (Særligt udvalg om klima og bæredygtighed). Beslutningen tages til efterretning.

Økonomiske konsekvenser

-

Supplerende sagsfremstilling

-

Åbent punkt

3 Valg af næstformand

00.22.04A30-0053

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 3 |  |

Hvem beslutter

Særligt udvalg om klima og bæredygtighed

Resumé

Udvalget vælger en næstformand til at fungere ved formandens forfald.

Indstilling og beslutning

Kommunaldirektøren indstiller, at

* Udvalget vælger en næstformand

Særligt udvalg for klima og bæredygtighed den 16. december 2019:

Udvalget vælger Søren Schow til næstformand

Sagsfremstilling

Udvalget vælger en næstformand til at fungere ved formandens forfald.

Økonomiske konsekvenser

-

Supplerende sagsfremstilling

-

Åbent punkt

4 Fastlæggelse af mødetidspunkt og mødeplan 2020

00.22.04A30-0053

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 4 |  |

Hvem beslutter

Særligt udvalg for klima og bæredygtighed

Resumé

Særligt udvalg for klima og bæredygtighed beslutter mødetidspunkt og dato for møder i 2020.

Indstilling og beslutning

Kommunaldirektøren indstiller, at

1. mødeplanen godkendes
2. udvalget beslutter mødetidspunkt

Særligt udvalg om klima og bæredygtighed den 16. december 2019:

Ad. a: Udvalget godkender mødeplanen med følgende ændringer:

- Den 4. februar 2020 kl. 14 erstatter mødet den 29. januar 2020

- Den 3. marts 2020 kl. 15 erstatter møde den 4. marts 2020

- Den 11. marts 2020 deltager udvalget i et fælles dialogmøde med Økonomi-, Erhvervs- og Planudvalget kl. 16 til 17.

- Den 3. april 2020 kl. 11 erstatter møde den 1. april 2020

- Den 6. maj 2020 afholdes mødet kl. 15  
- Den 2. juni 2020 kl. 15 erstatter møde den 3 juni 2020

Ad. b: De øvrige møder i løbet af året afholdes kl. 15.

Sagsfremstilling

Særligt udvalg om klima og bæredygtighed tager stilling til, hvornår udvalget skal afholdes møder i 2020 samt mødetidspunkt.

Forslag til mødeplan fremgår nedenfor. Af kommissoriet for udvalget fremgår, at der skal afholdes seks møder årligt. Ad planlægningshensyn foreslås imidlertid, at der indkaldes til otte møder, som ligger forud for møderne i Økonomi-, Erhvervs- og Planudvalget. Der lægges op til at møder aflyses såfremt der ikke er behov for dem, eller indkaldes til ekstraordinære møder, når der er behov for det.

Mødeplan 2020:

Onsdag den 29. januar 2020

Onsdag den 4. marts 2020

Onsdag den 1. april 2020

Onsdag den 6. maj 2020

Onsdag den 3. juni 2020

Onsdag den 2. september 2020

Onsdag den 4. november 2020

Onsdag den 2. december 2020

Økonomiske konsekvenser

-

Supplerende sagsfremstilling

-

Åbent punkt

5 De økonomiske rammer for udvalgets arbejde

00.22.04A30-0053

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 5 |  |

Hvem beslutter

Særligt udvalg om klima og bæredygtighed

Resumé

På mødet gennemgås de økonomiske rammer, som udvalget er underlagt. Dette omhandler budgettet for udvalget, økonomien under Bright Green Island samt honorar for udvalgsmedlemmerne.

Indstilling og beslutning

Kommunaldirektøren indstiller, at

* Orienteringen tages til efterretning

Særligt udvalg om klima og bæredygtighed den 16. december 2019:

Taget til efterretning

Sagsfremstilling

På mødet gennemgås de økonomiske rammer, som udvalget er underlagt. Dette omhandler budgettet for udvalget, økonomien under Bright Green Island samt udvalgsmedlemmerne betaling.

Udvalgets budget:

Til rejser og uddannelse er der afsat 79.929 kr. for perioden 2020 – 2021. Udvalget har selv kompetence til at beslutte, hvad disse midler anvendes til. Udgifter til mødeforplejning afholdes af kommunalbestyrelsens konto til mødeforplejning

Budget for Bright Green Island

I budget 2020 er der afsat 359.036 kr. til understøttelse og gennemførelse af Bright Green Island indsatsen. Derudover er der i 2019 afsat 553.832 kr. til Bright Green Island indsatsen. Disse midler fra 2019 er endnu ikke brugt og vil derfor kunne overføres til budget 2020. Kommunalbestyrelsen træffer afgørelse herom på sit møde i april 2020. For så vidt at midlerne fra 2019 overføres til Bright Green Island indsatsen i 2020 vil der i alt være 912.868 kr. til rådighed.

Såfremt Særligt udvalg om klima og bæredygtighed ønsker at anvende midler under Bright Green Island til et konkret formål, kan udvalget anbefale dette til Økonomi-, Erhvervs-og Planudvalget, som har beslutningskompetencen.

Betaling af udvalgets medlemmer:

Særligt udvalg om klima og bæredygtighed er oprettet i henhold til Lov om kommunernes styrelse § 17 stk. 4. Denne type udvalg kan sammensættes på tværs af kommunalpolitikere, borgere, erhvervsliv, eksperter mv. Dette indebærer imidlertid at faste medlemmerne af udvalget ikke har samme vilkår, i forhold til at modtage betaling for deltagelse i udvalgets møder.

Kommunalbestyrelsen besluttede på møde den 10. oktober 2019, at medlemmer af udvalget, som samtidig er medlemmer af kommunalbestyrelsen, ikke vederlægges særskilt for arbejdet i § 17, stk. 4-udvalget om klima og bæredygtighed. Kommunalbestyrelsen besluttede ligeledes, at formanden for udvalget ikke modtager formandsvederlag.

Medlemmer af udvalget, som ikke er medlemmer af kommunalbestyrelsen, modtage diæter efter gældende regler, men ikke erstatning for tabt arbejdsfortjeneste for at deltage i møder mv. i udvalget. Taksterne for diæter i 2019 er på 425 kr. for møder på op til fire timers varighed og 850 kr. for møder på mere end fire timers varighed. Diæter er skattepligtige.

Alle medlemmer af udvalget modtager befordringsgodtgørelse og eventuel rejsegodtgørelse efter gældende regler. Sats for befordringsgodtgørelse udgør i 2019 3,56 kr. pr. km. Denne godtgørelse er ikke skattepligtig.

Økonomiske konsekvenser

-

Supplerende sagsfremstilling

-

Åbent punkt

6 Forretningsorden for særligt udvalg om klima og bæredygtighed

00.22.04A30-0053

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 6 |  |

Hvem beslutter

Særligt udvalg om klima og bæredygtighed

Resumé

Med henvisning til ”Oplæg til kommissorium for § 17 stk. 4-udvalg om klima og bæredygtighed”, som kommunalbestyrelsen godkendte den 10. oktober 2019, er der udarbejdet et forslag til forretningsorden for Særligt udvalg om klima og bæredygtighed frem til og med valgperiodens udløb den 31.12.2021.

Indstilling og beslutning

Kommunaldirektøren indstiller, at

* Forslag til forretningsorden for Særligt udvalg om klima og bæredygtighed frem til 31.12.2021 godkendes

Særligt udvalg om klima og bæredygtighed den 16. december 2019:

Godkendt, idet fristen for at fremsende dagsordenen og bilag til udvalget justeres til syv dage fremfor fire hverdage.

Sagsfremstilling

Med henvisning til ”Oplæg til kommissorium for § 17 stk. 4-udvalg om klima og bæredygtighed”, som kommunalbestyrelsen godkendte den 10. oktober 2019, er der udarbejdet et forslag til forretningsorden for Særligt udvalg om klima og bæredygtighed frem til og med valgperiodens udløb den 31.12.2021.

Økonomiske konsekvenser

-

Supplerende sagsfremstilling

-

**Bilag til Særligt udvalg om klima og bæredygtighed 16. december 2019**

1. Forretningsorden for Særligt udvalg om klima og bæredygtighed

Åbent punkt

7 Kommissorium for Særligt udvalg om klima og bæredygtighed

00.22.04A30-0053

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 7 |  |

Hvem beslutter

Særligt udvalg om klima og bæredygtighed

Resumé

Kommunalbestyrelsen godkendte på sit møde 10. oktober 2019 [oplæg til kommissorium,](https://dagsorden-og-referater.brk.dk/Sites/Politiske_Internet/Internet/2019/InfRef8039.html#BREV2605221) som danner rammen for arbejdet i Særligt udvalg om klima og bæredygtighed. Udvalget drøfter indholdet i kommissoriet samt hvordan udvalget skal udfylde sin rolle som tovholder i forhold til de tre primære opgaver: energistrategi, grøn mobilitet og BGI handleplan.

Indstilling og beslutning

Kommunaldirektøren indstiller, at

* Udvalget drøfter indholdet i kommissoriet

Særligt udvalg om klima og bæredygtighed den 16. december 2019:

Drøftet, idet udvalget ønsker, at navnet på udvalget ændres til "Udvalget for Bornholms grønne omstilling"

Sagsfremstilling

Kommunalbestyrelsen godkendte på sit møde 10. oktober 2019 [oplæg til kommissorium,](https://dagsorden-og-referater.brk.dk/Sites/Politiske_Internet/Internet/2019/InfRef8039.html#BREV2605221) som danner rammen for arbejdet i Særligt udvalg om klima og bæredygtighed. Udvalget drøfter indholdet i kommissoriet samt hvordan udvalget skal udfylde sin rolle som tovholder i forhold til de tre primære opgaver: energistrategi, grøn mobilitet og BGI handleplan.

Økonomiske konsekvenser

-

Supplerende sagsfremstilling

-

**Bilag til Særligt udvalg om klima og bæredygtighed 16. december 2019**

1. Godkendt kommissorium for Særligt udvalg om klima og bæredygtighed

Åbent punkt

8 Proces for energipolitik og energistrategi

13.00.00P22-0002

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 8 |  |

Hvem beslutter

Økonomi-, Erhvervs- og Planudvalget orienteres

Resumé

Kommunalbestyrelsen har på møde d. 27. juni 2019 vedtaget, at der i efteråret 2019 skal igangsættes en proces for udarbejdelse af en ny energistrategi. Der er indledningsvis skitseret en proces, hvor det anbefales, at en ny energipolitik og energistrategi formuleres på baggrund af et indledende data- og analysearbejde med afsæt i de unikke muligheder, den bornholmske simuleringsmodel på energiområdet giver. Der skal også samles op på historik og erfaringer samt graden af målopfyldelse i forhold til hidtidige mål og indsatser på energiområdet.

Såfremt udvalget ønsker, at formulering af energipolitikken går i gang uden afsæt i et tilstrækkeligt, fagligt og datamæssigt funderet analysearbejde, er der risiko for, at politikken efterfølgende bliver vanskelig at realisere i praksis og koble til konkrete handlinger.

Der er lagt op til en tidsplan, hvor kommissoriet for opgaven godkendes i februar 2020. Energipolitikken og den energistrategi, som knytter sig til politikken, forventes at kunne ligge klar til vedtagelse i kommunalbestyrelsen 12 måneder efter, at analyseopgaven sættes i gang dvs. i februar 2021.

Indstilling og beslutning

Kommunaldirektøren indstiller, at,

a) Økonomi-, Erhvervs- og Planudvalget drøfter oplægget til udarbejdelse af energipolitik og energistrategi for Bornholm

b) Økonomi-, Erhvervs- og Planudvalget sender procesoplæg og egne anbefalinger videre til det nyoprettede § 17 stk. 4-udvalg om klima- og bæredygtighed for yderligere bidrag.

Økonomi-, Erhvervs- og Planudvalget den 20. november 2019:

Ad a) Drøftet.  
Ad b) Godkendt.

Kommunaldirektøren indstiller, at

* At udvalget drøfter proces for energipolitik og energistrategi

Særligt udvalg om klima og bæredygtighed den 16. december 2019:  
Drøftet

Sagsfremstilling

På baggrund af beslutning i kommunalbestyrelsen er igangsat et arbejde frem mod en ny energipolitik og energistrategi. Arbejdet tager afsæt i ændringsforslag fremlagt af Liste F:

*”I forbindelse med fremtidens grønne omstilling vil elforbruget på Bornholm vokse. Af denne og andre faktuelle årsager er ideen om ”selvforsyning” derfor ikke relevant, da det er forbruget- ikke produktionsstedet – der er afgørende for bæredygtigheden. SF foreslår derfor, at:*

* *elproduktionen på Bornholm skal være bæredygtig og co2 neutral,*
* *det indarbejdes i BRKs indkøbspolitik, at man udelukkende køber bæredygtig el,*
* *BRK arbejder målrettet på, at hele Bornholms energiforbrug – herunder også transport og erhverv – bliver bæredygtigt,*
* *energistrategien udvikles med to målsætninger:*
  + *øget bæredygtig elproduktion uden nye landvindmøller*
  + *etablering af andre former for bæredygtig elproduktion på Bornholm,*
* *at der jf. kommunalbestyrelsens beslutning fra 2016 ikke udlægges nye områder til landbaserede vindmøller for nærværende og*
* *at der sikres muligheder for, at eksisterende landvindmøller kan renoveres og moderniseres.”*

Ovenstående forslag blev vedtaget på kommunalbestyrelsens møde d. 27. juni 2019. For forslaget stemte 12, liste F, K, V, O og W. Imod forslaget stemte 11, liste Ø, A og Å.

**Baggrund**

Udgangspunktet for arbejdet med energipolitikken er – på Bornholm såvel som alle andre steder – at vi skal udfase vores forbrug af energi produceret af olie og kul, hvis vi skal passe på vores ø og vores klode også til de kommende generationer. Dertil kommer en forventning om et ændret forbrugsmønster på Bornholm, hvor elforbruget vil være stigende som erstatning af andre energiformer. Men de vedvarende energiproduktionsformer vi har på Bornholm er endnu ikke tilstrækkelige til at dække øens energiforbrug. Dertil kommer, at de energitransport- og energilagringsløsninger vi kender til i dag, heller ikke kan sikre bæredygtig, vedvarende energi til det bornholmske samfund i tilstrækkeligt omfang.

**Energipolitik og -strategi set i sammenhæng med øvrige styringsredskaber**

Bornholms Regionskommunes senest vedtagne energistrategi er fra 2008.Her står, at *”Visionen i Bornholms Energistrategi 2025 er at gøre Bornholm til et CO2 neutralt samfund baseret på bæredygtig og vedvarende energi i 2025”*.

Den nye energipolitik for Bornholm skal – som alle andre af regionskommunens politikker – forholde sig til de seks visionsspor, kommunalbestyrelsen vedtog i marts 2018, som alle skal bidrage til at sikre hovedvisionen om 42.000 bornholmere i 2028.

Helt central i forhold til energipolitikken er *Vision nr. 6: Bruge vores tilgængelige og lokale ressourcer bedst muligt*. Denne vision understøtter de 8 Bornholmermål i Bright Green Island Visionen, som kommunalbestyrelsen tiltrådte d. 31. maj 2018. Her især *Bornholmermål #3: Bornholm vil til enhver tid være et forbillede som et klimavenligt samfund*, med målsætningerne:

* 2025: Bornholm er et C02-neutralt samfund baseret på vedvarende og bæredygtig energi. Bornholm har gennemført store reduktioner i CO2-udledningen i de forskellige samfundssektorer.
* Mod 2035 arbejder vi hen imod et nuludledningssamfund, hvor vi fortsætter med at reducere udslippet af C02, for at fastholde Bornholms position som forbillede – og bruge målsætningen som en løftestang til at skabe innovation og udvikling på Bornholm.

Energipolitikken skal rumme de overordnede mål og principper, som skal være retningsgivende for, hvordan regionskommunen kan understøtte, at visionerne kan virkeliggøres. Det kan eksempelvis være målsætninger om:

• øget bæredygtig el-produktion uden nye landvindmøller og

• etablering af andre former for bæredygtig el-produktion på Bornholm

jf. ovenstående vedtagne forslag om målsætninger i en kommende energistrategi.

Målsætningerne udstikker en ramme for, hvilke strategiske indsatser der skal i spil for at indfri politikken i praksis, samt hvilke tidshorisonter og økonomiske scenarier, der relaterer sig dertil. Igen, som konkret eksempel:

• en havvindmøllepark er en anden form for bæredygtig el-produktion, som kan levere bæredygtig el til det bornholmske samfund. Men hvilken tidshorisont vil et sådant strategisk valg have? Hvilke teknologiske udfordringer er forbundet dermed? Og hvad er den økonomiske ramme?

En ny energipolitik skal foruden at indgå i en lokalpolitisk sammenhæng også udarbejdes under hensyntagen til den forventede nye klimalov, som regeringen begyndte på i august 2019, samt det langsigtede mål for dansk energipolitik som er, at Danmark skal være uafhængig af kul, olie og gas i 2050.

**Overvejelser omkring processen**

I 2015 blev gennemført et omfattende analysearbejdet og på det grundlag udarbejdet et antal scenarier for Bornholm på energiområdet. Kommunalbestyrelsen nåede dog ikke til enighed om, hvilket scenarie, man ville pege på, hvorfor energistrategien fra 2008 fortsat er pejlemærket.

Erfaringerne fra 2008 og 2015 peger på, at hvis processen skal give mening i den forstand, at den skal føre frem til mål og principper som kan danne grundlag for prioriteringer på energiområdet med bred politisk opbakning i en kommende 20-30-årig periode, så skal arbejdet være solidt forankret i data og i faglig indsigt. Det er nødvendigt med udredninger og beregninger af hhv. teknologiske muligheder og økonomiske konsekvenser og derefter skitsering af scenarier, som viser de forskellige veje at gå. En sådan proces er videnstung og kræver analysekroner.

Opgaven kræver viden for så vidt angår dels historik og erfaring og dels forventninger til kommende forbrugsmønstre, lovgivning, teknologiske muligheder m.v. Opgaven indebærer også beregninger og analyser på baggrund af data fra den bornholmske simuleringsmodel på energiområdet, som Bornholms Energi og Forsyning råder over.

Modellen af det bornholmske energisystem er opbygget som en simuleringsmodel, oven på en database, som rummer oplysninger om bygninger, indbyggere, forbrug, temperaturer, vindforhold osv. på Bornholm. Ved brug af simuleringmodellen kan man opstille, teste og knytte økonomi til en række mulige scenarier for, hvad man i praksis kan gøre på energiområdet.

Med udgangspunkt i den bornholmske simuleringsmodel på energiområdet skal udarbejdes et antal scenarier, som kan belyse:

• Hvad er teknologisk muligt

• Hvad koster det

• Hvad er tidshorisonten

Scenarierne skal efterfølgende formidles til politikere, interessentgrupper og borgere.

En underliggende Energistrategi, som knytter sig til politikken, skal udarbejdet i en delvis sideløbende proces. Strategien er det handlingsanvisende dokument, som beskriver, hvilke strategiske indsatser, der skal til for at indfri en politik i praksis. Der kan derfor blive tale om flere eksisterende og kommende strategier, der vil knytte sig til den samme overordnede energipolitik, eksempelvis både en kommende strategi for grøn mobilitet og den allerede udarbejdede affaldsstrategi, hvor visionen er en affaldsfri ø i 2035.

**Overordnet tidsplan**

|  |  |
| --- | --- |
| November og december 2019 | Indledende drøftelse af procesoplæg |
| Februar 2020 | Kommissorie for opgaven godkendes |
| februar – maj 2020 | Analysefase – historik, databearbejdning og -analyse |
| Maj – juni 2020 | Resultater af analyse foreligger - præsentation af problemfelt og handlerum.  1. udkast til politik og skitse for strategiske muligheder præsenteres på temamøde i kommunalbestyrelsen. |
| Juli – oktober 2020 | Interessent- og borgerinddragelse samt høringsperiode |
| November 2020 – januar 2021 | Endelig energipolitik samt tilknyttede strategiske indsatser udarbejdes i dialog med fagudvalgene og debatteres på temamøde i kommunalbestyrelsen. |
| Februar 2021 | Energipolitik og –strategi for Bornholm godkendes i KB. |

**Organisering og politisk forankring**

Arbejdet med Energipolitikken forankres i Økonomi- Erhvervs- og Planudvalget. Det nyoprettede §17 stk. 4 udvalg om klima- og bæredygtighed bliver et rådgivende organ for Økonomi-, Erhvervs- og Planudvalget og skal bidrage til strategiudviklingsprocessen. Ligeledes forventes Natur- og Miljøudvalget inddraget.

Det egentlige arbejde med energipolitikken forventes at gå i gang i februar 2020 med godkendelse i Kommunalbestyrelsen af et kommissorie for arbejdet. Administrativt forankres processen med at udarbejde energipolitikken i Center for Regional Udvikling, It og Sekretariat med centerchefen som styregruppeformand. Der etableres en styregruppe med og en arbejdsgruppe. Dertil overvejes en referencegruppe/advisory board for faglig sparring.

Den foreløbige forventning er, at arbejdet med Energipolitik og -strategi for Bornholm afsluttes i begyndelsen af 2021 med godkendelse i kommunalbestyrelsen.

Økonomiske konsekvenser

Ovenstående procesoplæg er udarbejdet på baggrund af en anbefaling om at anvende et betydeligt beløb til dataunderstøttelse og inddragelse af ekstern, faglig ekspertise.

En indledende analysefase vil med afsæt i den nuværende situation i 2020 skulle skitsere hhv. de problemstillinger Bornholms står over for på energiområdet og de reelle handlemuligheder det afstedkommer.

Er problemfelt og handlerum ikke tilstrækkeligt belyst før politikarbejdet går i gang, er der øget risiko for, at realisering af mål og intentioner i energipolitikken efterfølgende kan blive bremset af *enten* manglende politisk opbakning til mulige handlinger *og/eller* fordi politikken efterfølgende viser sig at være ikke-realiserbar for så vidt angår, hvad der er teknologisk og økonomisk muligt.

Supplerende sagsfremstilling

Åbent punkt

9 Eventuelt

00.22.04A08-0002

|  |  |  |  |
| --- | --- | --- | --- |
| **Behandling** | **Mødedato** | **Åbent punkt** | **Lukket punkt** |
| Særligt udvalg om klima og bæredygtighed | 16-12-2019 | 9 |  |

Særligt udvalg om klima og bæredygtighed den 16. december 2019:

Intet.